《南斋十咏 其一 蠹简》
明代·孙承恩

书籍吾家物，经时脉络穿。香芸虚旧箧，科斗半陈编。

贻后真良产，资身岂旧筌。犹思畴昔遇，日日共周旋。

作者简介：（1485—1565）松江华亭人，字贞父(甫)，号毅斋。孙衍子。正德六年进士。授编修，历官礼部尚书，兼掌詹事府。嘉靖三十二年斋宫设醮，以不肯遵旨穿道士服，罢职归。文章深厚尔雅。工书善画，尤擅人物。有《历代圣贤像赞》、《让溪堂草稿》、《鉴古韵语》。